**NATJEČAJ**

Temeljem članka 18. Pravilnika o uredu Hrvatske komore socijalnih radnika, Upravni odbor Hrvatske komore socijalnih radnika na sjednici održanoj 17. prosinca 2018. godine, zbog povećanog opsega poslova, raspisuje

**JAVNI NATJEČAJ**  
**za zasnivanja radnog odnosa na mjestu službenika u Uredu**  
**Hrvatske komore socijalnih radnika – na određeno (6 mjeseci), puno radno vrijeme**  
**(1 izvršitelj/ica)**

**Stručni uvjeti:**

- magistar socijalnog rada ili magistar socijalne politike,  
- položen stručni ili državni stručni ispit,  
- najmanje 6 mjeseci radnog iskustva,  
- poznavanje rada na PC-u (Word, Excel),  
- hrvatsko državljanstvo,  
- aktivno služenje Internetom,  
- aktivno služenje engleskim jezikom,  
- izražene komunikacijske i organizacijske sposobnosti,  
- prilagodljivost i spremnost na timski rad,  
- dinamičnost.

**Uz prijavu kandidati trebaju priložiti:**

- Životopis (u kojem je potrebno navesti OIB, Europass format),  
- Dokaz o završenoj stručnoj spremi (presliku diplome),  
- Preslika uvjerenja o položenom stručnom ili državnom ispitu,  
- Dokaz o hrvatskom državljanstvu (preslika domovnice ili osobne iskaznice ili putovnice),  
- Dokaz o godinama radnog iskustva (fotokopija radne knjižice, uključujući stranice s radnim stažem; elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje),  
- Uvjerenje o nekažnjavanju (ne starije od 3 mjeseca).

**OPIS POSLOVA:**

Poslovi pisarnice, urudžbenog zapisnika, razvrstavanja pošte, primitka i otpreme pošte, prijepisa i umnožavanja materijala, prevođenja, evidentiranja pismena i vođenja pismohrane, fizičkog i elektronskog arhiviranja materijala i bilježaka.  
Poslovi vezani uz nabavu uredskog pribora i sredstava rada, nabavu reprezentacije.  
Pismena i usmena korespondencija s drugim ustanovama i osobama  
Provedba projekata koji proizlaze iz suradnje s ministarstvima, studijem, komorama, udrugama i drugim profesionalnim organizacijama u zemlji i inozemstvu i uspostava suradnje.  
Poslovi vezani uz opremanje i održavanje prostora, skrb o urednoj i pravilnoj nabavi, održavanju i upotrebi sredstava i opreme Komore, tehničko održavanje računalne opreme,  
Uspostavljanje i vođenje imenika, upisnika, evidencija i drugih oblika evidentiranja podataka utvrđenih Zakonom, Statutom i drugim aktima Komore, vezanih uz članove Komore i kandidate za pristupanje u članstvo Komore.  
Evidentiranje i izmjena statusa članova Komore, ažuriranje podataka i članarina u odgovarajućim bazama podataka, evidentiranje osobnih podataka, evidentiranje stranih osoba s priznatim stručnim kvalifikacijama, provedba upravnog postupka, evidentiranje izdavanja ili oduzimanje odobrenja za samostalan rad i članskih iskaznica te drugi poslovi utvrđeni Zakonom, Statutom i drugim aktima Komore.  
Izdavanje izvadaka, potvrda, uvjerenja i drugih dokumenata izdanih na temelju podataka iz imenika, upisnika ili evidencija, sukladno Zakonu, Statutu i drugim aktima Komore.  
Davanje usmenih i pismenih informacija u svezi s uvjetima i procedurama upisa u Komoru, upisninom i članarinom, organizacijskim oblikom obavljanja posla, mogućnostima i drugim upitima vezanim uz uvjete članstva u Komori.  
Ostali poslovi potpore poslovanju s članstvom i informiranju članstva.  
Poslovi organizacije seminara i savjetovanja, evidentiranje obveznika stalnog stručnog usavršavanja i njihovog statusa, evidentiranje aktivnosti i polaznika, informiranje članstva, ažuriranje baze podataka bodovnog stanja članova.  
Poslovi upisa i vođenja evidencije vježbenika te privatne prakse socijalnog rada, provođenje postupka priznavanja inozemnih stručnih kvalifikacija, provođenje postupka stručnog ispita.  
Obavljanje drugih poslova po nalogu ovlaštene osobe Komore.

Mjesto obavljanja rada je Zagreb.  
Na natječaj se mogu javiti osobe oba spola.

Dokumenti koji se prilažu uz prijavu dostavljaju se poštanskim putem u preslici na adresu **Hrvatska komora socijalnih radnika, Ilica 35, 10 000 Zagreb, „ZA NATJEČAJ –Zasnivanje radnog odnosa za službenika u Uredu Hrvatske komore socijalnih radnika.“**  
Nepravodobne i nepotpune prijave na natječaj neće se razmatrati. Kandidati koji podnesu nepravodobne i nepotpune prijave na natječaj ne smatraju se kandidatima prijavljenim na natječaj.

Natječajni postupak obuhvaćati će intervju na koji će kandidati biti pozvani telefonskim putem.  
Natječaj se raspisuje uz uvjet probnog rada u trajanju od 2 mjeseca.  
Na javni natječaj se mogu prijaviti i kandidati koji nemaju položen stručni ili državni stručni ispit, uz obvezu polaganja stručnog ili državnog stručnog ispita u roku od 1 mjeseca od isteka probnog rada.

Ovaj Natječaj objaviti će se na službenoj web stranici Komore dana 28.12.2018. godine.  
Prijave na Natječaj se podnose u roku od 8 dana od objave Natječaja na službenim web stranicama Komore, a zaključno s 04.01.2019. godine.

Po završenom natječaju, natječajna dokumentacija se neće vraćati kandidatima/kinjama.  
Podnošenjem prijave na natječaj kandidati daju suglasnost Hrvatskoj komori socijalnih radnika da kao voditelj zbirke osobnih podataka može prikupljati, koristiti i dalje obrađivati njihove osobne podatke isključivo u svrhu provedbe natječajnog postupka sukladno propisima koji uređuju zaštitu osobnih podataka.

O rezultatima natječaja kandidati će biti obaviješteni putem web stranice Hrvatske komore socijalnih radnika ([www.hksr.h](http://www.hksr.hr/)r), a sukladno članku 10. st.1. toč.10. Zakona o pravu na pristup informacijama (NN RH br. 25/13, 85/15).